Document ID: /roh_data/filtered/fineweb-2-filterrobots_roh.jsonl.gz/33176

Sin la cursa scursanida, influenzada da tschajera, ha Croinne Suter mussà ina cursa perfetga e triumfescha l'emprima giada en sia carriera en ina cursa rapida da la cuppa mundiala. La buna prestaziun svizra cumplettescha Michelle Gisin che vegn terza. Suter gudogna a Zauchensee cun in avantatg da 29 tschientavels sin Nicol Delago da l'Italia. Ses avantatg sin Gisin munta a bunamain 1 secunda.
Cun sia premiera fa Corine Suter era gist fin ad in lung spetgar sin ina victoria da las dunnas da Swiss Ski. Suenter 60 cursas en la cuppa mundiala stat ina skiunza svizra puspè sisum il podest. L'ultima victoria datescha d'avant bunamain 2 onns, cura che Wendy Holdener ha gudagnà la cumbinaziun a Lai.
Betg sco giavischà esi ì a Lara Gut-Behrami ed a Joana Hählen. La Tessinaisa e la Bernaisa ch'han persvadì en ils trenaments termineschan la rapida sin ils plazs 10 e 16.
RTR novitads 14:00